**மில்ட்ரெட் கோன்** (ஜூலை 12, 1913 – அக்டோபர் 12, 2009)  ஒரு அமெரிக்க உயிர் வேதியியலாளர் ஆவார், அவர் விலங்கு உயிரணுக்களில் உள்ள இரசாயன எதிர்வினைகளை ஆய்வு செய்வதன் மூலம் உயிர்வேதியியல் செயல்முறைகளை புரிந்துகொள்வதை ஊக்குவித்தார். நொதி வினையூக்கிகளை குறிப்பாக அடெனோசைன் டிரைபாஸ்பேட் (ATP). ஆய்வு செய்வதற்காக அணுசக்தி காந்த அதிர்வுகளை பயன்படுத்துவதில் முன்னோடியாக இருந்தார்,1982 ஆம் ஆண்டில் நாட்டின் மிக உயர்ந்த அறிவியல் விருது, தேசிய அறிவியல் பதக்கம் பெற்றார்.

இளமை
----

கோனின் பெற்றோர்கள், ஐசீடோர் கோன் மற்றும் பெர்த்தா க்ளீன் கோன் ஆவர்  யூதர்களான இவர்கள் சிறுவயது முதலே நல்ல நட்புடன் இருந்தவர்கள். அவரது தந்தை ஒரு யூத குரு ஆவார்.. அவர்கள் 1907 ஆம் ஆண்டு ரஷ்யாவிலிருந்து வெளியேறி அமெரிக்க ஐக்கிய நாடுகளுக்குக் குடிபெயர்ந்தனர்.. மில்ட்ரெட் கோன் 1913 ஆம் ஆண்டு ஜூலை 12 ஆம் நாள் பிராங்க்ஸில் பிறந்தார் , அங்கு அவரது குடும்பம் ஒரு குடியிருப்பில் வசித்து வந்தது. மில்டெரட் 13 வயதாக இருந்தது பொழுது, அவரது தந்தையார் கல்வி, கலை, சமூக நீதி, மற்றும் இத்திஷ் கலாச்சாரத்தைப். பாதுகாப்பதற்காக கடுமையாக வலியுறுத்திய இத்திஷ் பேசும் கூட்டுறவில் இணைவதற்காக, ஹீம் கெஸ்செல்ஸ்ஹாப்ட் க்கு குடியேற்றினார்.

கல்வியும் பணியும்
-----------------

 கோன் தனது 14 வயதில் உயர்நிலை பள்ளியில்பட்டம் பெற்றார். இது இனம், மதம் அல்லது இனப் பின்னணியைப் பொருட்படுத்தாமல் தகுதியுள்ள பெண்கள் அனைவருக்கும் இலவசமாகவும் திறந்ததாகவும் இருந்த ஹானர் கல்லூரிக்குச் சென்றார். 1931 ஆம் ஆண்டில் அவர் தனது இளங்கலைப் பட்டம் பெற்றார். கொலம்பியா பல்கலைக் கழகத்தில் ஒரு வருடம் பணியிலிருந்தும் அவர் ஒரு பெண்மணியாக இருப்பதால் உதவியாளருக்கு தகுதியில்லை. என நிராகரிக்கப்பட்டார். 1932 இல் தனது மாஸ்டர் பட்டம் பெற்ற பிறகு, அவர் இரண்டு வருடங்களுக்கு தேசிய வானூர்தியியல் ஆலோசனை செயற்குழுவில் பணியாற்றினார். அங்கு துணை மேற்பார்வையாளர் பதவியில் இருந்தார். அங்கு பணியாற்றிய 70 ஆண்களில் ஒரே ஒரு பெண்ணாக கோன் மட்டுமே இருந்தார், மேலும் அவர் பதவி உயர்வு பெற மாட்டார் என்றும் அறிவிக்கப்பட்டது. பின்னர் அவர் கொலம்பியாவுக்கு திரும்பினார், அங்கு நோபல் பரிசு வென்ற ஹரோல்ட் யூரியிடம் கல்வி பயின்றார். உண்மையில், கோன் கார்பனின் வெவ்வேறு ஐசோடோப்புகளை ஆய்வு செய்தார். ஆனாலும், அந்த ஆய்வுக்கான துணைக்கருவிகள் செயல்பாட்டில் தோல்வியடைந்ததால் அவரது ஆய்வினைத் தொடர இயலவில்லை. பின்னர் 1938 இல் இயற்பியல் வேதியியலில் ஆக்சிஜன் ஐசோடோப்புகள் பற்றிய அவரது ஆய்வுரையை முடித்து முனைவர் பட்டம் பெற்றார்.

ஹரோல்ட் யூரியின் பரிந்துரையின்படி, செயின்ட் லூயிஸில் உள்ள வாஷிங்டன் பல்கலைக்கழகத்தில் வின்சென்ட் டு விக்னேயாட் ஆய்வகத்தின் ஆராய்ச்சியாளராக கோன் ஒரு நிலையைப் பெற முடிந்தது. அங்கே கதிர்-அமினோ அமில வளர்சிதைமாற்றத்திற்கு கதிரியக்க கந்தக ஐசோடோப்புகளை பயன்படுத்தி ஆய்வு முனைவர் பட்டத்திற்கான ஆய்வுகளை கோன் மேற்கொண்டார். கந்தகக் கலவைகளின் வளர்சிதைமாற்றத்தை ஆய்வு செய்ய ஐசோடோபிக் ட்ரேசர்களை பயன்படுத்துவதில் கோன் முன்னோடியாகத் திகழ்ந்தார். டு விக்னேயூட் தனது ஆய்வகத்தை நியூ யார்க் நகரில் உள்ள கார்னெல் யுனிவர்சிட்டி மருத்துவக் கல்லூரிக்கு மாற்றும் போது, கோன் மற்றும் அவரது புதிய கணவர், ஹென்றி ப்ரிமாக்காஃப் ஆகிய இருவரும் இணைந்து நியூ யார்க்கிற்கு சென்றனர்.

1946 ஆம் ஆண்டில் ஹென்றி பிரிமகோஃப் வாஷிங்டன் பல்கலைக்கழகத்தில் ஒரு ஆசிரியராக நியமிக்கப் பெற்றார். பல்கலைக்கழகத்தின் மருத்துவக் கல்லூரியில் கார்ல் மற்றும் ஜெர்டி கோரி ஆகியோருடன் கோன் இணைந்து அவர்களின் உயிர்வேதியியல் ஆய்வகத்தில் ஆய்வாளர் நிலையைப் பெற்றார். அங்கு, அவர் தனது சொந்த ஆராய்ச்சி தலைப்புகளைத் தேர்வு செய்ய முடிந்தது.

அவள் எதிர்வினை விசாரிக்க அணுக்கரு காந்த அதிர்வுகளைப் பயன்படுத்தி பாஸ்பரசுடன் அமினோ ட்ரை பாஸ்பேட் மற்றும் அமினோ டை பாஸ்பேட் ஆகியவற்றின் எதிர்வினைகளைப் பற்றி ஆய்வு செய்தார். மேலும், அமினோ ட்ரை பாஸ்பேட்டின் உயிர்வேதியியல் பண்புகள் பற்றி கணிசமான தகவலை வெளிப்படுத்தினார். அமினோ ட்ரை பாஸ்பேட் மற்றும் அமினோ டை பாஸ்பேட் ஆகியவற்றின் நொதித்தலில் ஈரிணைத்திற அயனிகளின் பங்கு பற்றியும், ஆக்சிஜனேற்ற பாஸ்பேட்டுகள் பற்றியும் ஆய்வு செய்தார்.

மேற்கோள்கள்
-----------

1. ↑  Schudel, Matt. "Mildred Cohn, 96; acclaimed scientist overcame bias". .
2. ↑  Martin, Douglas. "Mildred Cohn, Biochemist, Is Dead at 96". .
3. 1 2 3  Oakes, Elizabeth H. (2007). *Encyclopedia of world scientists* (Rev. ). New York: Facts on File. பக். 145. பன்னாட்டுத் தரப்புத்தக எண்:9780816061587 இம் மூலத்தில் இருந்து 2013-11-10 அன்று. பரணிடப்பட்டது... பார்த்த நாள்: 2019-02-17.
4. ↑  Maugh, Thomas H.. "Mildred Cohn dies at 96; chemist applied physics to problems of biology, earned National Medal of Science". .
5. ↑  *மில்ட்ரெட் கோன், பிஎச்.டி .: ஃபியர்லெஸ்னெஸ்ஸின் அறிவியல்* , வீடியோ, 18 நிமிடம் 43 நொடிகள், அறிவியல் வரலாறு நிறுவனம் , பிலடெல்பியா, பொதுஜன
6. 1 2 3  Gortler, Leon (15 December 1987). *Mildred Cohn, Transcript of an Interview Conducted by Leon Gortler at University of Pennsylvania on 15 December 1987 and 6 January 1988*. Philadelphia, PA: Chemical Heritage Foundation. .
7. 1 2 3 4  Wasserman, Elga (2002). *The door in the dream: conversations with eminent women in science* (Reprinted in pbk. ). Washington, DC: Joseph Henry Press. பன்னாட்டுத் தரப்புத்தக எண்:0309086191.
8. ↑  "The Nobel Prize in Chemistry 1934: Harold C. Urey". The Nobel Foundation. 1934. .
9. ↑  "Mildren Cohn (1913–2009)". American Chemical Society. .
10. ↑   *Succeeding in Science Despite the Odds; Studying Metabolism with NMR by Mildred Cohn*.
11. 1 2  "Mildred Cohn (b. 1913)". Bernard Becker Medical Library. .
12. ↑   *First Person | Mildred Cohn (Interview)*. .